Angliya termasida sarosima: Runi shirakayf holatda bo‘lgan kuni Lallana va Xenderson tongni tungi klubda ottirgandi

“Liverpul” klubi futbolchilari Adam Lallana hamda Jordan Xenderson Angliya milliy terma jamoasi sardori Ueyn Runining shirakayf surati tarqalib ketgan kuni tungi klubda tong ottirgan va behayo raqslar namoyish etiladigan barda bo‘lgan. Bu haqda “Chempionat” Press Association Sport nashriga asoslanib xabar berdi.

Runi muammolar girdobida qolib ketgan kuni Lallana hamda Xenderson Bornmutdagi klublardan birida hordiq chiqargani ma’lum bo‘ldi. Voqealar Angliyaning Ispaniyaga qarshi o‘rtoqlik o‘yini oldidan bo‘lib o‘tgan.
Avvalroq The Sun nashri Ueyn Runining milliy terma jamoa ishtirokidagi o‘yin oldidan shirakayf bo‘lib qolgan suratini namoyish qilib, mamlakat futbol jamoatchiligi o‘rtasida yaxshigina rezonans keltirib chiqargandi. Keyinroq Runi bu ishi uchun uzr ham so‘rab ulgurdi.